શ્રી સ્વામિનારાયણ ગુરુકુલ મેમનગર ખાતે, એસજીવીપી ઇન્ટરનેશનસ સ્કુલ, દર્શનમ્ સંસ્કૃત મહાવિદ્યાલય અને મેમનગર શ્રી સ્વામિનારાયણ ગુરુકુલના વિદ્યાર્થીઓના સંયુકત ઉપક્રમે ૭૦ મો સ્વાતંત્ર્ય પર્વ, ૧૫ મી ઓગષ્ટ શાનદાર રીતે ઉજવાયો હતો. જેમાં ત્રણેય શાળાના ૨૦૦૦ બાળકો, વાલીઓ, શિક્ષકગણે ઉપસ્થિત રહી માણ્યો હતો. કાર્યક્રમની શરુઆતમાં મેમનગર ગુરુકુલ વ્દ્યિાલયના આચાર્ય શ્રી સૂર્યકાંત પટેલના માર્ગદર્શન નીચે વિદ્યાર્થીઓએ રાષ્ટ્રભકિતના ગીતો, લેઝિમના દાવો, ચક્રના દાવો, માસ પીટી, ડમ્બેલ્સ વગેરે આકર્ષક, વિવિધતાથી ભરેલ અને હેરત પમાડે તેવા કાર્યક્રમો રજુ કર્યા ત્યારે સૌ કોઇએ તાલીઓથી બાળકોને વધાવ્યા હતા.